31976R3237
L 368/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3237/76 НА СЪВЕТА
от 21 декември 1976 година
за прилагане на техническите приложения и широко използване на образеца на карнет ТИР от Митническата конвенция за международния превоз на стоки под покритието на карнети ТИР (Конвенция ТИР) от 14 ноември 1975 година, Женева
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид препоръката на Комисията,
като има предвид, че опростените мерки, предвидени в Конвенцията ТИР, ревизирана в Женева през 1975 г. г., трябва да започнат да се прилагат в най-кратък срок; тъй като това е от особено значение по отношение на техническите разпоредби и образеца на карнет ТИР от гореупомената конвенция,
ПРИЕ НАСТОЯЩИЯ РЕГЛАМЕНТ:
Член 1
1. От 1 януари 1977 г. приложения 1, 2, 3, 4, 5 и 7 към Конвенцията ТИР от 1975 г. се прилагат в Общността.
Обяснителните бележки от приложение 6 към гореупомената конвенция, свързани с приложенията, изброени в алинея 1, следва да се прилагат от същата дата.
2. От 1 януари 1977 г. образецът на карнета ТИР, даден в приложение 1 към Конвенцията ТИР от 1975 г. има същата юридическа сила и същия ефект в Общността като карнета ТИР от Конвенцията от 1959 г.
3. Текстовете на приложения 1, 2, 3, 4, 5 и 7 към Конвенцията ТИР от 1975 г. и обяснителните бележки от приложение 6, свързани с тези приложения, се съдържат в приложение към настоящия регламент.
Член 2
Комисията информира изпълнителния секретар на Икономическата комисия за Европа относно разпоредбите на член 1.
Член 3
Настоящият регламент влиза в сила в деня след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 1976 година.